สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 22 ธ.ค.59
23 ธ.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (22 ธ.ค.) หลังจากสหรัฐเปิดเผยข้อมูลเศรษฐกิจที่ผันผวน โดยในขณะที่ตัวเลขผลิตภัณฑ์มวลรวมภายในประเทศ (จีดีพี) มีการขยายตัวได้ดีในไตรมาส 3 นั้น จำนวนผู้ขอรับสวัสดิการว่างงานรายสัปดาห์กลับพุ่งขึ้นแตะระดับสูงสุดในรอบ 6 เดือน นอกจากนี้ ตลาดยังได้รับแรงกดดันจากการที่นักลงทุนชะลอการซื้อขาย ก่อนที่จะถึงวันหยุดในเทศกาลคริสต์มาส
ดัชนีเฉลี่ยอุตสาหกรรมดาวโจนส์ปิดที่ 19,918.88 จุด ลดลง 23.08 จุด หรือ -0.12% ดัชนี NASDAQ ปิดที่ 5,447.42 จุด ลดลง 24.01 จุด หรือ -0.44% ดัชนี S&amp;P500 ปิดที่ 2,260.96 จุด ลดลง 4.22 จุด หรือ -0.19%
 
ตลาดหุ้นยุโรปปิดลบ เมื่อคืนนี้ (22 ธ.ค.) เนื่องจากนักลงทุนยังคงวิตกกังวลเกี่ยวเสถียรภาพของภาคธนาคารอิตาลี หลังจากผู้บริหารของธนาคาร Banca Monte dei Paschi di Siena (BMPS) ซึ่งเป็นธนาคารรายใหญ่เป็นอันดับ 3 ของอิตาลีระบุว่า ทางธนาคารยังคงไม่สามารถหานักลงทุนที่จะเข้าซื้อหุ้นของทางธนาคาร ตามแผนการระดมทุนมูลค่า 5 พันล้านยูโร
ดัชนี Stoxx Europe 600 ปรับตัวลง 0.2% ปิดที่ 359.82 จุด
ดัชนี CAC-40 ตลาดหุ้นฝรั่งเศสปิดที่ 4,834.63 จุด เพิ่มขึ้น 0.81 จุด หรือ +0.02% ดัชนี DAX ตลาดหุ้นเยอรมันปิดที่ 11,456.10 จุด ลดลง 12.54 จุด หรือ -0.11% ดัชนี FTSE 100 ตลาดหุ้นลอนดอนปิดที่ 7,063.68 จุด เพิ่มขึ้น 22.26 จุด หรือ +0.32%
 
ตลาดหุ้นลอนดอนปิดปรับตัวเพิ่มขึ้น เมื่อคืนนี้ (22 ธ.ค.) จากแรงซื้อหนุนของหุ้นกลุ่มเหมืองที่ปรับตัวขึ้นอย่างแข็งแกร่ง ซึ่งชดเชยแรงเทขายในหุ้นกลุ่มธนาคาร ขณะที่นักลงทุนจับตาดูความเคลื่อนไหวของรัฐบาลอิตาลีในการเข้าโอบอุ้มธนาคาร Monte dei Paschi di Siena (BMPS) ซึ่งกำลังประสบปัญหาทางการเงินอย่างหนัก และยังไม่สามารถหานักลงทุนเข้าซื้อหุ้นได้
ดัชนี FTSE 100 ปิดบวก 22.26 จุด หรือ 0.32% แตะที่ 7,063.68 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (22 ธ.ค.) ขานรับข้อมูลเศรษฐกิจที่แข็งแกร่งของสหรัฐ ซึ่งรวมถึงผลิตภัณฑ์มวลรวมภายในประเทศ (จีดีพี) ไตรมาส 3 ที่ขยายตัวแข็งแกร่งกว่าการคาดการณ์ และยอดสั่งซื้อสินค้าคงทนที่พุ่งขึ้นเกินคาดในเดือนพ.ย.
สัญญาน้ำมันดิบ WTI ส่งมอบเดือนก.พ.เพิ่มขึ้น 46 เซนต์ หรือ 0.9% ปิดที่ 52.95 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.เพิ่มขึ้น 59 เซนต์ หรือ 1.1% ปิดที่ 55.05 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (22 ธ.ค.) โดยได้รับแรงกดดันจากการแข็งค่าของสกุลเงินดอลลาร์ นอกจากนี้ ข้อมูลเศรษฐกิจที่แข็งแกร่งของสหรัฐ ซึ่งรวมถึงผลิตภัณฑ์มวลรวมภายในประเทศ (จีดีพี) ที่ขยายยตัวได้ดีเกินคาดในไตรมาส 3 นั้น ยังส่งผลให้นักลงทุนลดการถือครองทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 2.5 ดอลลาร์ หรือ 0.22% ปิดที่ระดับ 1,130.70 ดอลลาร์/ออนซ์
สัญญาโลหะเงินส่งมอบเดือนมี.ค.ลดลง 10.8 เซนต์ หรือ 0.68% ปิดที่ 15.871 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 7 ดอลลาร์ หรือ 0.77% ปิดที่ 907.40 ดอลลาร์/ออนซ์
สัญญาพัลลาเดียมส่งมอบเดือนมี.ค.ลดลง 3.30 ดอลลาร์ หรือ 0.5% ปิดที่ 656.60 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆเกือบทั้งหมด ในการซื้อขายที่ตลาดนิวยอร์กเมื่อคืนนี้ (22 ธ.ค.) หลังจากสหรัฐได้ปรับเพิ่มประมาณการขั้นสุดท้ายของผลิตภัณฑ์มวลรวมภายในประเทศ (จีดีพี) ประจำไตรมาส 3 ตลอดจนยอดสั่งซื้อสินค้าคงทนพื้นฐานที่ดีเกินคาดในเดือนพ.ย.
ดอลลาร์แข็งค่าขึ้นเมื่อเทียบกับเยน ที่ระดับ 117.62 จากระดับ 117.55 เยน แต่อ่อนค่าลงเมื่อเทียบกับฟรังก์สวิส ที่ระดับ 1.0257 ฟรังก์สวิส จากระดับ 1.0261 ฟรังก์สวิส
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ  1.0433 ดอลลาร์ จากระดับ 1.0428 ดอลลาร์ ในขณะที่ปอนด์อ่อนค่าลงแตะ 1.2287 ดอลลาร์ จากระดับ 1.2343 ดอลลาร์ และดอลลาร์ออสเตรเลียอ่อนค่าลงที่ระดับ 0.7203 ดอลลาร์ จากระดับ 0.7304 ดอลลาร์ 